Medium Cool
<s>Medium Cool () je američki igrani film snimljen u režiji Haskella Wexlera kome je predstavljao cjelovečernji režijski debi i premijerno prikazan 1969. godine, danas najpoznatiji kao jedno od politički najeksplicitnijih ostvarenja Hollywooda svog vremena.</s>

<s>Radnja se događa 1968. godine u Chicagu neposredno pred i za vrijeme održavanja Demokratske nacionalne konvencije.</s><s>Protagonist, čiji lik tumači Robert Forster, je televizijski reporter specijaliziran za praćenje nereda na ulicama, i koji kao slobodnjak snima pripreme i same demonstracije koje se održavaju za vrijeme Konvencije, te istovremeno započinje ljubavnu vezu sa samohranom majkom (čiji lik tumači Verna Bloom).</s>

<s>Medium Cool se isticao time da je napravljen u cinema verite stilu, odnosno time da je Wexler, nastojeći postići što veću autentičnost igrane scene kombinirao sa autentičnim snimkama stvarnih događaja.</s><s>Kao i protagonist, ispravno je zaključio da će na čikaškoj konvenciji doći do nasilja, te je nastojao zabilježiti što je moguće više događaja.</s><s>Film zato sadrži dokumentarne snimke koje prikazuju pripreme demonstranata, ali i policije i Nacionalne garde za sukob, te mu historičari zbog toga danas priznaju izuzetnu vrijednost kao izvor podataka.</s><s>U filmu je, pak, u glavnoj ulozi trebao nastupiti Wexlerov prijatelj, poznati glumac i režiser John Cassavetes, tumačeći lik sa svojim imenom, ali je na kraju bio spriječen zbog prethodnih obaveza.</s><s>Umjesto toga je u ulogu uskočio mladi i relativno nepoznati Robert Forster, kome je to postao jedan od najpoznatijih nastupa u karijeri.</s>

<s>Medium Cool je prilikom distribucije imao problema prije svega vezanih uz cenzorski odbor MPAA koji mu je dao najstroži rejting X; njega je Wexler, poznat po svojim ljevičarskim stavovima tumačio neprijateljstvom hollywoodskog establišmenta prema njegovom, navodno "subverzivnom" sadržaju.</s><s>Film je tek nakon žalbe dobio blaži rejting R. Kritičari su Waxleru zamjerali što je film uokvirio konvencionalnom ljubavnom pričom, ali su izuzetno pohvalili žestinu i sirovost kojom je prikazao političke sukobe na ulicama tadašnje Amerike.</s>

<s>Uloge 
 Robert Forster ...</s><s>John Katselas
 Verna Bloom ...</s><s>Eileen
 Peter Bonerz ...</s><s>Gus
 Marianna Hill ...</s><s>Ruth
 Harold Blankenship ...</s><s>Harold
 Charles Geary ...</s><s>Haroldov otac
 Sid McCoy ...</s><s>Frank Baker
 Christine Bergstrom ...</s><s>Dede
 Peter Boyle ...</s><s>Upravnik oružarnice
 China Lee ...</s><s>Gledateljica roller derbyja</s>

<s>Izvori</s>

<s>Vanjske veze 
 
 'Look out Haskell, it's real': The Making of Medium Cool, a 2001 documentary about Medium Cool</s>

<s>Američki filmovi
Dramski filmovi
Politički filmovi
Authority control 2</s>

